ઉત્તર પ્રદેશમાં આરોગ્ય ક્ષેત્રે યોગદાન ધરાવતી બરેલી ઇન્ટરનેશનલ યૂનિવર્સિટીએ રવિવારે પોતાનો પહેલો પદવિદાન સમારંભ યોજ્યો હતો. આ સમારંભમાં ઉત્તરપ્રદેશના મંત્રી રાજેશ અગ્રવાલ અને કેન્દ્રીય મંત્રી ડૉ. હર્ષવર્ધન હાજર રહ્યા હતા. પ્રિયંકા ચોપરાને સમાજમાં આપેલા તેના યોગદાન બદલ બરેલી યુનિવર્સિટી દ્વારા ડોક્ટરની ઉપાધીથી સન્માનિત કરવામાં આવી હતી. આ પદવી મેળવ્યા બાદ પ્રિયંકાએ જણાવ્યુ હતું કે, પોતાના જ શહેરની યૂનિવર્સિટીથી મળેલી આ પદવીથી તે ઘણી ખુશ છે. આ સાથે તેણે પોતાનો વીડિયો બનાવીને લોકોને આભારમાન્યો હતો અને સાથે જ અફસોસ પણ વ્યક્ત કર્યો હતો. નોંધનીય છે કે, પ્રિયંકા પદવી લેવા માટે ન્યૂયોર્કથી દિલ્હી પહોંચી ગઈ હતી, પરંતુ ખરાબ હવામાનને કારણે તમામ તૈયારીઓ છતાં પ્રિયંકા બરેલી પહોંચી શકી નહોતી. આખરે નિરાશ પ્રિયંકાએ ડૉક્ટરેટની પદવી માટે આભાર માનતા કાર્યક્રમમાં ન પહોંચી શકવા બદલ અફસોસ પણ વ્યક્ત કર્યો હતો. આ વીડિયોમાં તે પોતાની બરેલીની જૂની યાદીગીરીઓ અંગે પણ વાતો કરતી જોવા મળે છે. તો જુઓ આ વીડિયો..